laion/Wikipedia-Exotic huggingface dataset:
הבראבדוס

הבראבדוס (באנגלית: The Bravados) הוא מערבון אמריקאי משנת 1958 בבימויו של הנרי קינג, עם גרגורי פק וג'ואן קולינס בתפקידים הראשיים. התסריט מבוסס על רומן בשם זה מאת פרנק או'רורקה (אנ') זה שיתוף הפעולה החמישי והאחרון בין פק לקינג. ג'ים דאגלס (גרגורי פק) מגיע לעיירה ריו אריבה בניו מקסיקו כדי לצפות בתליית ארבעה פושעים שהוא משוכנע שרצחו את אשתו ושדדו את רכושו. לשאלת השריף המקומי (הרברט רדלי) הוא עונה כי בה לחזות בתליית ארבעה פושעים בעיירה שתיערך מחר. הוא לא מגלה את סיבתו זאת לשריף שמסכים לבקשתו לראות את הפושעים בתא המעצר. הגרדום כבר מוכן והתליין סימס עומד להגיע. ארבעת הנדונים למוות הם ביל זאקארי (סטפן בויד), אלפונסו פארל (לי ואן קליף), אד טיילור (אלברט סאלמי) ולויאן (הנרי סילבה). דאגלס פוגש בעיירה את אהובתו מהעבר ג'וספה (ג'ואן קולינס) שעדיין מאוהבת בו ושמחה לדעת שאמנם היה נשוי ויש לו ילדה אבל אשתו הלכה לעולמה וכעת הוא פנוי. היא לוקחת אותו לכנסייה ומצטרפים אליה בעל בית המסחר הגדול בעיירה גאס שטיינמיץ (ג'ורג' ווסקובץ) בתו אמה (קתלין גלנט) המאורסת לטום (בארי קו). בינתיים מגיע לעיירה אדם שמתחזה לתליין סימס (ג'ון דריטה) ומבקש מהשריף לראות את הנדונים. בתא המעצר הוא שולף סכין ופוצע את השריף שנופל אך מספיק לירות בו ולהרגו. הנדונים מצליחים לפתוח את דלת הכלא, לגשת לבית המסחר ולשדוד סחורה וסוסים. אמה שנמצאת שם כדי למצוא תרופה לאביה, נתפסת על ידם והם לוקחים אותה כבת ערובה ומסתלקים מהעיירה. מיד מתנהל מרדף של אנשי העיירה ודאגלס בראשם. פארל מתכנן מארב אך דאגלס מפתיע אותו ומראה לו את תמונת אשתו שנרצחה. פארל מתחנן על חייו ואומר שאינו מכיר אותה אך דאגלס הורג אותו. לאחר מכן פותח אד טיילור ביריות על דאגלס אך זה מתחמק, מסתער עליו לוכד אתו בפלצור ומשאיר אותו תלוי הפוך על עץ עד למותו. זאקארי ויולאן מגיעים עם אמה לבקתתו של באטלר (ג'ים אוואנס). באטלר מנסה לברוח עם צרור גדול של כסף אך זאקארי הורג אתו. לויאן חוטף את הכסף ובורח לביתו במקסיקו. זאקארי נשאר עם אמה ואונס אותה ונמלט אחר כך משם. דאגלס ואנשי העיירה מוצאים אותה במצב קשה. דאגלס מוצא את זאקארי בבר בעיירה סמוכה והורג אותו. נשאר רק לויאן שברח למקסיקו. אנשי העיירה לא רוצים לחצות את הריו גראנדה ודאגלס עושה זאת בעצמו. הוא מגיע לבקתתו של לויאן ורוצה לירות בו אך אשתו מכה בראשו והוא מתעלף. כשהוא מתעורר מספר לו לויאן כי אין להם קשר עם הרצח של אשתו. דאגלס רואה שצרור הכסף הוא שלו וכי למעשה באטלר הוא רוצח אשתו ולא הארבעה. הוא חוזר לריו אריבה ומתקבל בתשואות על ידי התושבים. הוא מתוודה לפני הכומר (אנדרו דאגן) על הריגת שלושה אנשים שלא היו קשורים לרציחת אשתו. ג'וספה נפגשת אתו ומפגישה בינו לבתו הקטנה והם צועדים לקראת עתיד משותף. מדיה וקבצים בנושא הבראבדוס בוויקישיתוף "הבראבדוס", במסד הנתונים הקולנועיים IMDb (באנגלית) "הבראבדוס", באתר נטפליקס "הבראבדוס", באתר AllMovie (באנגלית) "הבראבדוס", באתר Rotten Tomatoes (באנגלית) "הבראבדוס", באתר דיסני+ סרטים (באנגלית) "הבראבדוס", במסד הנתונים הקולנועיים KinoPoisk (ברוסית) קדימון לבראבדוס, באתר יוטיוב הנושא המרכזי בפסקול הבראבדוס, באתר יוטיוב הבראבדוס, באתר TCM
Ѕ (כתב קירילי)

דְזֶה היא אות באלפבית הקירילי המשמשת כיום במקדונית ומהווה כאות העשירית בה. האות מייצגת עיצור מכתשי, מחוכך שורק, קולי /ʣ/ וצורתה כשל האות הלטינית S. באלפבית הקירילי המוקדם היא נקראה דְזֶלוֹ וערכה המספרי היה 6. נוסף לכך, היו לה שתי צורות ארכאיות שונות: האחת דמות-ראי של S הלטינית (Ꙅ), והשנייה כשל Z הלטינית עם קו חוצה ו"זנב" (Ꙃ). מדיה וקבצים בנושא Ѕ בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
נחל השבעה

נחל השבעה או נחל קשת (בערבית: ואדי אל-מידי) הוא נחל בגליל התחתון שנקרא על שמם של שבעה לוחמי פלמ"ח שנהרגו בו במהלך מלחמת העצמאות בקרב בית קשת. אורך הנחל כתשעה קילומטרים והוא נמצא מערבה לכביש 65. מוצא הנחל במזרח הרי נצרת ביער בית קשת. הוא זורם אל בית קשת שם נשפך אליו נחל אזנות, עובר בין בית הספר החקלאי כדורי לכפר שיבלי, משם זורם בינות לשדות חקלאיים ונפגש עם יובלו נחל קשת. לאחר מכן הוא חוצה את כביש 65 בצומת גזית ולבסוף מתחבר לנחל תבור. בגדה המערבית של הנחל, סמוך לשיבלי נובעים המעיינות עין זלף (עין זאטוטא) ועין תבור. בחורף קיימת זרימה בנחל שמקורה בהרי נצרת. באביב הנחל מושך מים ממעיינותיו ומיובליו ובקיץ הוא לרוב יבש. הנחל שופץ בפרויקט משותף של המועצות המקומיות של שבלי - אום אל-גנם וכפר תבור, מועצה אזורית הגליל התחתון, הקרן הקיימת לישראל, המשרד לאיכות הסביבה, רשות הטבע והגנים ורשות מקרקעי ישראל. הקרן לשמירה על שטחים פתוחים של רשות מקרקעי ישראל השקיעה כ-750 אלף ש"ח בפרויקט שיקום אקולוגי של הנחל שנמשך כארבע שנים. ביוני 2018 החלו עבודות שיפוץ במימון רשות מקרקעי ישראל מצומת עין זעטוטא לכיוון כדורי, שבמסגרתן פונתה פסולת מהנחל. לאורך הנחל הוקם שביל בטון נגיש באורך של כ-2 ק"מ ופינות ישיבה. הוקם שביל מכפר תבור אל נחל השבעה. באפריל 2022 נחנך חיבור לנחל קשת. העלות הכוללת של השיפוץ הייתה כ-4 מיליון ש"ח. תוכנית אב, נחל תבור 25 במאי 2009 פארק נחל השבעה - קק"ל אי ירוק, באתר www.eyarok.org.il זיו ריינשטיין‏, נחל השבעה: אחרי 4 שנים נחנך מסלול המשפחות המושלם, באתר וואלה, 3 באפריל 2022 נחל השבעה שוקם בהשקעה של 4 מיליון שקל., באתר מים נט, ‏2019-11-19
באש (פירושונים)

האם התכוונתם ל... באש – מעטפת פקודה למערכות יוניקס בואש – סוג של יונק אנדור באש – צייר יהודי-הונגרי. בנו של דיולה באש דיולה באש – מהנדס וצייר יהודי-הונגרי, אביו של הצייר אנדור באש בש באוש
פארק סיירת שקד

פארק סיירת שקד הוא פארק ואתר הנצחה, הממוקמים בנגב המערבי, בקרבת העיר אופקים. הם מוקדשים להנצחת פעולותיה של סיירת שקד וחלליה. סיירת שקד הייתה יחידת סיור ופשיטה שפעלה בפיקוד הדרום של צה"ל בשנים 1955–‏1978. היא היוותה את הגרעין להקמתה מחדש של חטיבת גבעתי. הפארק משתרע על פני שטח של 6,000 דונם מדרום מזרח לאופקים. קרן קיימת לישראל החלה בנטיעת היער שבו בשנת 1987. יש בו כ-5,200 עצים, הניזונים ממי הגשמים היורדים באתר. ביער ממוקמת תחנת מחקר למרעה, נטיעות ומאבק במידבור של קק"ל. אתר ההנצחה ממוקם מעט מצפון ליער, על שפת נחל אופקים, ליד נקודה שבה נטוי על פני הנחל גשר ברזל באורך של כ-130 מטר. הוא הוקם על ידי שלטונות המנדט הבריטי לאחר מלחמת העולם הראשונה, כחלק ממסילת הברזל שהקימו מרפיח לבאר שבע. חלקי הגשר מחוברים זה לזה במסמרות וללא ריתוך, ונשענים על גבי שבעה זוגות של עמודי מתכת שמולאו בבטון. הגשר ששרד כלל את חלקי המסגרת שלו בלבד, אך לימים הוקם עליו גשר מגודר להולכי רגל. מיקום אתר ההנצחה בסמוך לגשר נבחר משום שבסמוך לו עבר עד 1967 נתיב תנועה של מסתננים ומבריחים מרצועת עזה אל דרום הר חברון. חיילי הסיירת הציבו מארבים רבים למסתננים בקרבת נתיב זה. כיום הגשר מסמל את הקשר שבין סיירת שקד המקורית לבין חטיבת גבעתי החדשה. אתר ההנצחה מכיל מספר מרכיבים פיסוליים, הפרוסים על גבי מדרון המשתפל אל ערוץ הנחל: בנקודה הגבוהה ביותר באתר מוצב סלע שעליו חרותים שם היחידה ומספרה - 424, סמלה ושנות פעולתה. מעברו השני חרותה כתובת הסבר על תולדות היחידה. בצידו של הסלע ניצב תורן ועליו דגל ישראל. בקרבת הסלע מוצבים שלושה זוגות של לוחות אבן הנוטים באלכסון זה כנגד זה, בתבנית של שלושה אוהלי סיירים. על גבי הלוחות חרותים מוטו היחידה ("רק אלו היודעים להגן על חירותם זכאים לה") ושמות 133 חלליה. מולם מוצבים שני סלעים שטוחים המשמשים כספסלים. ביניהם לבין הלוחות דמויי האוהלים מצוי פסל מתכת של מדורה. בנקודה נמוכה יותר במרחק מה מהסלע ואוהלי האבן הוצבו כעשרים אלמנטים פיסוליים ממתכת, שצורת כל אחד מהם כפרח שעליו פרושים, או כמכשולים צבאיים נגד חיל רגלים. כל אחד מהם כולל מספר ברזלי זווית שחלקם האחד קבוע אנכית בקרקע וחלקם האחר נטוי בזווית. על גבי לוחיות עץ הקבועות על החלקים הנטויים של הברזלים נרשמו שמות הנופלים. הלאה משדה פרחי המתכת, בנקודה הקרובה ביותר לגשר הברזל, מוצב פסל מתכת של שלוש דמויות הנוטות קדימה, הראשונה נושאת לפיד והאחרות נושאות דגלים. אתר ההנצחה הוקם ביזמת ותיקי היחידה והעמותה שהקימו. הפסל צבי דרדיקמן, יוצא היחידה, הקים בשנת 1991 את פסל המתכת ושדה הפרחים. המרכיבים הפיסוליים האחרים באתר נוספו לו בשנת 2008 ביוזמת היחידה להנצחת החייל במשרד הביטחון ועוצבו על ידי ראובן ג'יאמבשו. מדיה וקבצים בנושא פארק סיירת שקד בוויקישיתוף פארק סיירת שקד, באתר יזכור הפארק, באתר ארכיון לוחמי סיירת שקד תיאור הפארק, באתר e-ירוק של קרן קיימת לישראל
All We Got

"All We Got" הוא שיר של הדי ג'יי והמפיק הגרמני, רובין שולץ, בשיתוף פעולה עם הזמרת-יוצרת השוודית, קידו. השיר יצא ב-16 באוקטובר 2020 כסינגל השישי מתוך אלבום האולפן הרביעי של רובין שולץ, IIII.‏ השיר נכתב על ידי אלסנדרה גינטהרדט, דניאל דימן, פרדריק סמסון, גידו קרמר, יורגן דוהר, אוליבר לונדסטרום, רובין שולץ, סטפן דאברוק וקידו, והופק על ידי Junkx ורובין שולץ. נכון למאי 2022, השיר הושמע למעלה מ-223 מיליון פעמים בספוטיפיי. הווידאו קליפ של השיר, שצולם בבוקרשט, רומניה, ובוים על ידי מקסים רוזנבואר ומוריץ רוס, יצא בערוץ היוטיוב של רובין שולץ ב-16 באוקטובר 2020. נכון למאי 2022, הווידאו קליפ נצפה למעלה מ-44 מיליון פעמים. מידע על הסינגל "All We Got" באתר מיוזיק בריינז מידע על השיר "All We Got" באתר AllMusic מידע על היצירה "All We Got" באתר Discogs מילות השיר "All We Got" באתר Genius סרטון השיר "All We Got" באתר יוטיוב מידע על הרצועה "All We Got" באתר ספוטיפיי "Robin Schulz Teams Up with Kiddo on Inspiring New Anthem 'All We Got'". Warner Music New Zealand. 15 באוקטובר 2020. ארכיון מ-2022-10-12. נבדק ב-28 בפברואר 2021. {{cite web}}: (עזרה) "All We Got (feat. KIDDO) - Single by Robin Schulz". Apple Music. ארכיון מ-2022-05-27. נבדק ב-13 בדצמבר 2020. {{cite web}}: (עזרה) "All We Got (feat. KIDDO) - Single by Robin Schulz, KIDDO". Spotify. ארכיון מ-2022-05-27. נבדק ב-13 בדצמבר 2020. {{cite web}}: (עזרה) All We Got (feat. KIDDO), 2020-10-16, ארכיון מ-2022-05-27, נבדק ב-2022-05-27 "Robin Schulz feat. KIDDO - All We Got (Official Video)". YouTube. ארכיון מ-2022-07-04. נבדק ב-13 בדצמבר 2020. {{cite web}}: (עזרה)
צביקה ברקרסקי

צביקה ברקרסקי (נולד ב-1981) הוא מדען מחשב ישראלי, פרופסור חבר במחלקה למדעי המחשב ומתמטיקה שימושית במכון ויצמן למדע. חתן פרס קריל לשנת 2017 ופרס גדל לשנת 2022. בשנת 1997 החל לימודיו באוניברסיטת תל אביב, וב-2001 קיבל בה תואר ראשון בהנדסת חשמל ומדעי המחשב. בשנת 2002 קיבל שם תואר שני בהנדסת חשמל, בהנחיית פרופ׳ בועז פת-שמיר, על עבודה שכותרתה "General Perfectly Periodic Scheduling". בשנת 2008 החל לימודי דוקטורט במכון ויצמן למדע, ובשנת 2011 קיבל תואר דוקטור על עבודה בהנחיית פרופ' שפי גולדווסר שכותרתה "Cryptographic Methods for the Clouds". בשנים 2011–2013 שהה בפוסט-דוקטורט באוניברסיטת סטנפורד, בהנחיית פרופ' דן בונה. בשנת 2013 הצטרף לסגל המחלקה למדעי המחשב ומתמטיקה שימושית במכון ויצמן למדע. מחקרו עוסק ביסודות מדעי המחשב, קריפטוגרפיה וחישוב קוונטי. בשנת 2017 הוענק לו פרס קריל. בשנת 2022 הוענק לו, יחד עם קרייג ג'נטרי ווינוד וייקונטנתן, פרס גדל, על מאמריהם בנושא הצפנה הומומורפית לחלוטין.. בשנת 2023 זכה בפרס בלווטניק למדענים צעירים על "פיתוח אלגוריתם ההצפנה היעיל הראשון אשר מאפשר למחשבי ענן לבצע חישובים על מידע מוצפן ללא צורך לפענח אותו תחילה". Zvika Brakerski צביקה ברקרסקי, באתר dblp צביקה ברקרסקי, באתר ResearchGate צביקה ברקרסקי, באתר גוגל סקולר צביקה ברקרסקי, באתר קרן וולף Zvika Brakerski, General Perfectly Periodic Scheduling, Tel-Aviv University, 2002 Zvika Brakerski, Cryptographic Methods for the Clouds, Weizmann Institute of Science, July 2011 The 2022 Gödel Prize, European Association for Theoretical Computer Science (EATCS)
פסגת אנטונוב

פסגת אנטונוב (באנגלית: Antonov Peak; בבולגרית: Антонов връх) היא פסגה בחלק הצפון מערבי של רמת טרקיה בחצי האי טריניטי, שבצפון חצי האי האנטארקטי, שבאנטארקטיקה. גובהה של הפסגה 1,316 מטרים מעל פני הים. פסגת אנטונוב ממוקמת 4.45 קילומטרים ממזרח להר סקיילר; פסגת אנטונוב ממוקמת 4.25 קילומטרים דרומית-מזרחית לגבעת סיריוס; פסגת אנטונוב ממוקמת 4.9 קילומטרים מערבית - צפונית להר דיימלר; פסגת אנטונוב ממוקמת 8.23 קילומטרים צפונית לפסגת סקאקאוויצה שברמת קונדופריי; פסגת אנטונוב מתנשאת מעל קרחון ראסל המערבי שמצפון לסגת אנטנוב, ומעל קרחון ויקטורי שמדרום לפסגת אנטונוב. הפסגה מופתה לראשונה בשנת 1996, על ידי סוקרים גרמנים וסוקרי הסקר האנטארקטי הבריטי. הפסגה נקראת על שם יצרן הרכבים הבולגרי רומן אנטנוב, אשר המציא תיבת הילוכים אוטומטית. הגאזט האנטארקטי הבולגרי (בבולגרית) תצלום לוויין של אזור הפסגה, תוך סימון אתרים נוספים באזור באתר copernix
המשטרה הצבאית המלכותית (הממלכה המאוחדת)

המשטרה הצבאית המלכותית (באנגלית: Royal Military Police או בראשי תיבות: RMP) היא יחידת ז'נדרמריה בריטית הכפופה למשרד ההגנה הבריטי. היא משמשת הן כיחידת משטרה אזרחית והן כמשטרה הצבאית של הכוחות המזוינים של הממלכה המאוחדת. אחראי על עבודות השיטור של אנשי שירות הצבא ועל מתן נוכחות משטרתית צבאית הן בבריטניה והן בזמן שאנשי שירות פרוסים מעבר לים למבצעים ותרגילים. השוטרים ידועים לעיתים קרובות בשם "כובעים אדומים" בגלל כיסויי הארגמן על כובעיהם והכומתות בצבע ארגמן. המשטרה הצבאית המלכותית החלה עוד במאה ה-13, אך רק בשנת 1877 הוקם חיל סדיר של משטרה צבאית עם הקמת משטרת הפרשים הצבאית (Military Mounted Police), שבעקבותיה הגיעה המשטרה הצבאית הרגלית (Military Foot Police) בשנת 1885. למרות היותם גופים עצמאיים הם פעלו יחד ובשנת 1926, הם אוחדו במלואם כדי ליצור את חילות המשטרה הצבאית (Corps of Military Police, CMP). כהוקרה על שירותם במלחמת העולם השנייה, הם הפכו לקורפוס של המשטרה הצבאית המלכותית ב-28 בנובמבר 1946. בשנת 1992 אורגנה המשטרה כאגף עצמאי במשרד ההגנה הכולל גם את המשטרה הצבאית של הצי המלכותי, המשטרה הצבאית של חיל האוויר המלכותי, המשטרה הצבאית של חיל הנחתים המלכותי והמשטרה הצבאית של צבא היבשה. זהו הגוף העיקרי לסיכול ריגול צבאי ולחקירת פשעים בכוחות המזוינים באמצעות האגף לחקירות מיוחדות. חיל המשטרה הצבאית המשטרה הצבאית המלכותית המשטרה הצבאית של גרמניה המשטרה הצבאית של ברזיל שירות אכיפת החוק הצבאי (אוקראינה) המשטרה הצבאית של ארצות הברית המשטרה הצבאית של רוסיה מדיה וקבצים בנושא המשטרה הצבאית המלכותית בוויקישיתוף אתר האינטרנט הרשמי של המשטרה הצבאית המלכותית History of the Royal Military Police and its Antecedents, rhqrmp.org
המשטרה הצבאית של מקסיקו

המשטרה הצבאית המקסיקנית (La Policía Militar Mexicana או PM) היא היחידה האחראית והמפקחת על אכיפת החוק במסגרת הכוחות המזוינים של מקסיקו, כמו גם על הרגולציה והמשמעת של אנשי הצבא וחיל האוויר (אנ'). הגוף נוסד בשנת 1948 ותפקידו הראשון היה להבטיח סדר במבני משרד ההגנה. בשנת 1959 נכנס לשירות גדוד של המשטרה הצבאית ועד 1990 הגוף גדל בציוד, נשק והתמחויות. המשטרה הצבאית נוכחת בכל המטות ובכל המחוזות הצבאיים במדינה. בינואר 2022 נשיא מקסיקו אנדרס מנואל לופס אוברדור הציע למזג את המשטרה הצבאית עם המשמר הלאומי של מקסיקו, בהצעה שספגה ביקורת ציבורית רבה. במקרה של מלחמה, המשטרה הצבאית היא ששומרת על שבויי המלחמה ושולטת בהם. בעתות שלום, סוהרים צבאיים מבצעים תפקידי שמירה ואבטחת עצורים במערכת המשפט הצבאית. בנוסף לכך, המשטרה הצבאית תומכת גם באזרחים במקרה של אסונות ומצבי חירום. המשטרה מפעילה גם כלבנים. סמל המשטרה הצבאית המקסיקנית מורכב משני ברזלים, שהם אלות המשמשות לוחמים מקסיקנים, המסמלים את הצבא ואת מערכת הצדק וסל עם חמישה חצים, המייצגים את הנשק של הצבא. לאנשי המשטרה הצבאית יש לעיתים קרובות אותיות PM על המדים שלהם. הצבע המייצג הוא ירוק אזמרגד. אתר האינטרנט הרשמי של המשטרה הצבאית של מקסיקו Conozca la Policía Militar Mexicana - Revista Seguridad 360, revistaseguridad360.com, ‏2022-01-06 (בספרדית) ערך זה הוא קצרמר בנושא צבא ובנושא מקסיקו. אתם מוזמנים לתרום לוויקיפדיה ולהרחיב אותו.
באר אברהם

באר אברהם הוא אתר תיירותי השוכן על גדת נחל באר שבע, בשערי העיר העתיקה של באר שבע. האתר עוסק בדמותו של אברהם אבינו, האב הרוחני של הדתות האברהמיות, ובו באר מים עתיקה המזוהה עמו. עוד מתקופות קדומות, מיוחסת באר אברהם לתקופת האבות, ולפי המסורת הבאר משויכת לאברהם. עם הקמת העיר באר שבע העות'מאנית נכללה הבאר בשערי העיר, אשר לימים כונתה העיר העתיקה של באר שבע. במאה ה-19 מצאו הארכאולוגים, אדוארד רובינסון והנרי טריסטראם, כי הבאר היא בת יותר מאלף שנים, והייתה קיימת כבר בראשית התקופה הצלבנית. אחד הממצאים המוכחים בעניינה הוא כתובת חרותה באבן, הכתובה בשפה הערבית, משנת 1112. בשנת 1948, עם כיבושה של באר שבע במסגרת מבצע יואב, הושארה באר אברהם כשטח ציבורי ארכאולוגי. עיריית באר שבע פיתחה את סביבת הבאר, הוסיפה ריצוף לרחבה המובילה אליה והקיפה אותה בחומה. בחודש אוקטובר 2013 נחנך באתר מרכז מבקרים, המגולל את סיפורו של אברהם אבינו באמצעים טכנולוגיים. עומקה של הבאר הוא 13.5 מטרים, מהם כ-5 מטרים חצובים בסלע, וקוטרה 3.75 מטרים. הבאר מדופנת עד לקרקעיתה באבנים מסותתות. היא ניזונה ממי-התהום המחלחלים באדמת הלֵס ונקווים בעומק מועט בסמוך לנחל באר שבע. סמוכה אליה באר נוספת, שנחפרה כפי הנראה מאוחר יותר. מרכז המבקרים במקום עושה שימוש בטכנולוגיה התומכת בתכנים חווייתיים ובמיצג תלת־ממד. במקום נערך סיור שאורכו כשעה, על ידי צוות מדריכים. המבנה הארכיטקטוני, שתוכנן על ידי האדריכל אלי ארמון ונבנה על יסודות חצר הבאר העתיקה, מדמה בצורתו את אוהלו של אברהם אבינו. המתחם משלב את צבעי המדבר יחד עם צבע הנחושת, שבא להצביע על התקופה ההיסטורית בה המקום עוסק, תקופת הברונזה התיכונה. מהכניסה ללובי ועד היציאה לחצר הבאר, עוברים המבקרים במסלול המציג את מסעותיו של אברהם, תוך שימת דגש על התחנות והצמתים המשמעותיים בחייו. המבנה כולל גם אולם הרצאות לכ-150 איש. רחבת הכניסה אל מרכז המבקרים באר אברהם באר יעקב היסטוריה של באר שבע פארק נחל באר שבע מדיה וקבצים בנושא באר אברהם בוויקישיתוף אתר האינטרנט הרשמי של באר אברהם על באר אברהם, מתוך הספר "באר שבע ואתריה", הוצאת אריאל 1991 גילי סופר, טיולי רכבת: באר שבע, העיר הכי טורקית בארץ, באתר ynet, 30 במרץ 2004 משה גלעד, אם לא אברהם אז מי? מסע אחר האבות הקדומים של באר שבע, באתר הארץ, 10 באפריל 2017
אל רבאל

אל רבאל (בקטלאנית: El Raval) היא שכונה בברצלונה. היא שוכנת מדרום-מערב לדרך לה רמבלה, ויחד עם הרובע הגותי ושכונת אל בורן היא יוצרת את העיר העתיקה של ברצלונה, סיוטט וליה. באל רבאל מתגוררים כ-50,000 אנשים. השכונה ידועה היסטורית בעבור חיי הלילה והקברטים שהתקיימו בה, כמו גם בעבור פשע וזנות שרווחו בה. עד היום, נחשב האזור לאחד המסוכנים בברצלונה, עם מקרי שוד, אלימות ושימוש בסמים. עם זאת, האזור משנה את פניו לאורך הזמן וכיום נחשב לאחד האזורים הפופולריים בעיר, בין השאר בגלל מיקומו המרכזי. אל רבאל היא ביתם של קהילת מהגרים גדולה ומגוונת, עם 47.4% מתושביה שנולדו מחוץ לספרד. ניתן למצוא בה מסעדות, ברים ומועדוני לילה רבים. ניתן למצוא ברבאל אתרים מונומנטיים היסטוריים דוגמת מנזר סנט פאו דל קאמפ, כמו גם תוספות חדשות יותר לאזור דוגמת שדרת רמבלה דל רבאל ומוזיאון MACBA (מוזיאון האמנות המודרנית של ברצלונה). בקרבת המוזיאון נמצא ציור הקיר Todos Juntos Podemos Parar el SIDA ("יחד אנחנו יכולים לעצור את האיידס") מאת האמן האמריקאי קית' הרינג. בחלקה הדרומי של השכונה ניתן לצפות בחלק מהחומה ומהשער של העיר העתיקה פורטל דה סנטה מדרונה שהתקיימה בימי הביניים, שמוצגים לראווה במוזיאון המריטיים, ובצפונה אפשר למצוא את השוק המפורסם של ברצלונה, לה בוקריה, ולהתרשם מיצירתו של פרננדו בוטרו, El gat del Raval ("חתול רבאל"). בחלקה המזרחי של השכונה נמצא בית פלאו גואל, שתוכנן על ידי אנטוני גאודי עבור פטרונו, אאוזבי גואל. תכנון עירוני של ברצלונה מדיה וקבצים בנושא אל רבאל בוויקישיתוף
לואיס קול

לואיס קול (באנגלית: Louis Cole; נולד בשנת 1986), הוא זמר-יוצר ונגן אמריקאי. הוא נגן ג'אז שיכול לנגן במספר כלים. לואיס קול נולד בשנות ה-90 של המאה ה-20 בלוס אנג'לס למשפחה של מוזיקאים. אביו ניגן ג'אז בפסנתר ואימו ניגנה בגיטרה בס. לואיס התחיל לנגן בגיל 8. בשנת 2009 הוא סיים לימודים בבית הספר למוזיקה באוניברסיטת דרום קליפורניה. לאחר סיום הלימודים, בהמלצות חברו, הוא העלה את יצירותיו ביוטיוב. היצירות זכו להצלחה והוא המשיך להעלות את יצירותיו לפלטפורמה זו. יחד חברתו ללימודים ז'נבייב ארטדי הוא יצר את הצמד "Knower". בשנת 2010 הם הוציאו לאור את האלבום הראשון שלהם ובהמשך הם הוציאו אלבומים נוספים. בשנת 2015 קול היה שותף לכתיבת שיר עבור אלבומו החדש של סיל. יחד עם ארטדי הם השתתפו באלבום חדש של Snarky Puppy. בשנת 2017 הוא כתב שני שירים לאלבום Drunk של ת'אנדרקאט. בעקבות הצלחותיו הוא חתם על חוזה בחברת תקליטים של פליינג לוטוס. קול הוציא תחתם בשנת 2018 אלבום סולו חדש. בשנת 2016 לצמד Knower צורפו זמנית מספר נגני ג'אז נוספים וביחד הם ערכו סיבוב הופעות באירופה. בשנת 2018 הצמד ערך סבב הופעות נוסף במספר מדינות כולל יפן והרפובליקה העממית של סין. בשנת 2019 הם הופיעו במדינות אמריקה הדרומית. בשנת 2020 הוא השתתף בכתיבת שירים לאלבום חדש של ת'אנדרקאט. קיימת השערה שקול ביחד עם סם גנדל מהווים דואט Clown Core שמופיע בעילום שם.[דרוש מקור] 2010: Louis Cole 2011: Album 2 2018: Time 2019: Live Sesh 2020: LIVE 2019 2022: Quality Over Opinion 2010: Louis Cole and Genevieve Artadi 2011: Think Thoughts 2013: Let Go 2016: Life לואיס קול, ברשת החברתית אקס (טוויטר) לואיס קול, סרטונים בערוץ היוטיוב לואיס קול, במסד הנתונים הקולנועיים IMDb (באנגלית) לואיס קול, באתר ספוטיפיי לואיס קול, באתר AllMusic (באנגלית) לואיס קול, באתר MusicBrainz (באנגלית) לואיס קול, באתר Discogs (באנגלית) לואיס קול, באתר Songkick (באנגלית) לואיס קול, באתר Genius סרטונים בערוץ של לואיס קול, באתר יוטיוב לאויס קול ו-Knower 2024 GRAMMY Nominations: See The Full Winners & Nominees List | GRAMMY.com, grammy.com
A Question of Balance

A Question of Balance (שאילה של איזון) הוא אלבום האולפן השישי של להקת הרוק המתקדם הבריטית "המודי בלוז". האלבום יצא לראשונה ב-1970. באלבום זה הלהקה עשתה ניסיון לשנות במקצת את סגנונה ולהתאימה להופעות. במרץ 2006 הוא הוצאה מחדש בפורמט SACD תוך הוספת שש רצועת (רק שיר אחד מתוכן היה חדש). בשנת 2008 הוא יצאה בפורמט CD באותה מתכונת מורחבת. האלבום הגיע למקום הראשון במצעד הפזמונים בבריטניה ולמקום השלישי בארצות הברית. "Question" (ג'סטין הייווארד) - 5:40 "How Is It (We Are Here)" (מייק פינדר) - 2:48 "And the Tide Rushes In" (ריי תומאס) - 2:57 "Don't You Feel SmallI" (גראם אידג') - 2:40 "Tortoise and the Hare" (לודג') - 3:23 "It's Up to You" (הייווארד) - 3:11 "Minstrel's Song" (לודג') - 4:27 "Dawning Is the Day" (הייווארד) - 4:22 "Melancholy Man" (פינדר) - 5:49 "The Balance" (הייווארד) - 3:33 "Mike's Number One" (פינדר) - 3:36, הוצאה ראשונה "Question" (הייווארד) - 6:08, גרסה חלופית "Minstrel's Song" (לודג') - 4:35, הקלטה מקורית "It's Up to You" (הייווארד) - 3:19, הקלטה מקורית "Don't You Feel Small" (אדג') - 3:02, הקלטה מקורית "Dawning Is the Day" (הייווארד) - 3:02, הקלטה מקורית ג'סטין הייווארד - זמר, גיטרה חשמלית, גיטרה אקוסטית, סיטאר ג'ון לודג' - גיטרת בס, זמר ריי תומאס - זמר, חליל צד, תוף מרים גריים אדג' - תופים, כלי הקשה מייק פינדר - זמר, מלוטרון, פסנתר מידע על האלבום A Question of Balance באתר MusicBrainz האלבום A Question of Balance באתר Discogs ביקורת על האלבום
אבא שלי

"אבא שלי" הוא שיר ילדים עברי אותו כתבה המשוררת הישראלית תלמה אליגון רוז. השיר הולחן על ידי נמרוד טנא ובוצע על ידי יפה ירקוני וזמרים אחרים. השיר מתחיל במילים: "לאבא שלי יש סולם מגיע כמעט עד שמיים". ומסתיים בשתי שאלות: "אז למה כששרתי לו שיר שאהב נרדם הוא פתאום ועצם את עיניו? אבא למה?". בבית הראשון נאמר "ואבא שלי הוא הטוב בעולם" ואחר שונה ל"ואבא שלי הוא הטוב מכולם". אביה של אליגון רוז נפטר כשהייתה בת 17. על מילות השיר חשבה בזמן שהלכה ברחוב. מחשש שהיא תשכח את המילים, העלתה אותן על הכתב כשהגיעה לביתה. במשך שנים הכחישה שכתבה את השיר על רקע מות אביה, אך לבסוף אישרה זאת. כאשר השורה האחרונה בשיר מתייחסת בעקיפין לכך שהיא זאת שמצאה את גופת אביה לאחר שנפטר במיטתו. השיר הוא הראשון שכתבה. מילות השיר "אבא שלי" באתר שירונט "בדיעבד הבנתי שהשיר 'לאבא שלי יש סולם' היה הדרך להתמודד עם המוות שלו", באתר וואלה, 13 בספטמבר 2020
השבוע (חברת החדשות)

השבוע (נקראה גם סיכום השבוע) הייתה מהדורת חדשות בהגשת רינה מצליח המסכמת את השבוע, ששודרה בימי שישי בין 19:30 ל-20:00 בקשת 12. התוכנית התחילה את דרכה לאחר פיצול ערוץ 2. בעקבות המאבק בין "רשת" ו"קשת" על התוכנית "פגוש את העיתונות", הוחלט לשדר את התוכנית לשדר את התוכנית ברשת 13 בימי שבת ולשדר את תוכנית "השבוע" בקשת 12 בימי שישי, זאת מאחר שהתוכנית מוגדרת כתוכנית תעודה ואינה כלולה בתוכניות שמורשות לשידור בשני הערוצים. בסוף דצמבר 2017 יצאה התוכנית לחופשה, אך לא חזרה לטובת הארכת התוכנית ששודרה לפניה "אופירה וברקוביץ'". יונתן כיתאין, ‏איפה תשודר "פגוש את העיתונות" אחרי פיצול ערוץ 2?, באתר גלובס, 26 באוקטובר 2017 נועה פרייס‏, אופירה בפרה פריים, אופירה בפריים טיים, אופירה במקום מצליח?, באתר וואלה, 24 בדצמבר 2017